|  |  |
| --- | --- |
| antet-BI_-2009_01 | **MINISTERUL AFACERILOR INTERNE**  **DIRECŢIA INFORMARE ŞI RELAŢII PUBLICE**  **CENTRUL DE PRESĂ**  **Bucureşti, 16.01.2017**  **Nr. 5027715**    ***Domnului Emil Păscuț - președintele SPR Diamantul***  În legătură cu cererea dumneavoastră, înregistrată la Direcţia Informare şi Relaţii Publice cu numărul de mai sus, vă punem la disoziţie punctul de vedere al structurii de specialitate din cadrul Aparatului Central al MAI, după cum urmează:  Conform art. 7 alin. (1) din Legea-cadru nr. 284/2010 *privind salarizarea unitară a personalului plătit din fonduri publice*, cu modificările şi completările ulterioare, "**aplicarea prevederilor prezentei legi se realizează etapizat**, prin modificarea succesivă, după caz, a salariilor de bază, soldelor funcţiilor de bază/salariilor funcţiilor de bază şi a indemnizaţiilor lunare de încadrare, **prin legi speciale anuale de aplicare**".  Totodată, la art. 7 alin. (2) din Legea-cadru nr. 284/2010, cu modificările şi completările ulterioare, "**valoarea salariilor de bază, soldelor funcţiilor de bază/salariilor funcţiilor de bază** şi a indemnizaţiilor lunare de încadrare utilizată la reîncadrarea pe funcţii a personalului în anul 2011 **se stabileşte prin legea privind salarizarea în anul 2011 a personalului plătit din fonduri publice**".  Potrivit art. 10 alin. (1) din Legea-cadru nr. 284/2010, cu modificările şi completările ulterioare, "salariile de bază, **soldele/salariile de funcţie** şi indemnizaţiile lunare de încadrare se stabilesc prin înmulţirea coeficienţilor de ierarhizare corespunzători claselor de salarizare cu **valoarea de referinţă**, rotunjindu-se din leu în leu în favoarea salariatului".  La data intrării în vigoare a legii-cadru menţionate, valoarea de referinţă era de 600 lei, astfel cum este prevăzut la art. 10 alin. (4) din aceeaşi lege-cadru.  Totuşi, în conformitate cu prevederile art. 1 alin. (1) din Ordonanţa de urgenţă a Guvernului nr. 99/2016 *privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare*, "**în perioada 1 ianuarie-28 februarie 2017**, cuantumul brut al salariilor de bază/soldelor funcţiei de bază/salariilor funcţiei de bază/indemnizaţiilor de încadrare lunară de care beneficiază personalul plătit din fonduri publice **se menţine la acelaşi nivel cu cel ce se acordă pentru luna decembrie 2016** în măsura în care personalul îşi desfăşoară activitatea în aceleaşi condiţii şi nu se aplică valoarea de referinţă şi coeficienţii de ierarhizare corespunzători claselor de salarizare prevăzuţi în anexele la Legea-cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare".  Această măsură referitoare la valoarea de referinţă şi coeficienţii de ierarhizare corespunzători claselor de salarizare prevăzuţi în anexele la Legea-cadru nr. 284/2010 se regăseşte reglementată în mod similar şi pentru perioada 2011-2016 prin legile speciale anuale de aplicare etapizată a legii-cadru.  În acest sens, menţionăm art. 4 alin. (2) din Legea nr. 285/2010 *privind salarizarea în anul 2011 a personalului plătit din fonduri publice*, pct. 2 al articolului unic din Legea nr. 283/2011 *privind aprobarea Ordonanţei de urgenţă a Guvernuluinr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar*, art. 2 din Ordonanţa de urgenţă a Guvernului nr. 84/2012 *privind stabilirea salariilor personalului din sectorul bugetar în anul 2013, prorogarea unor termene din acte normative, precum şi unele măsuri fiscal-bugetare*, art. 1 alin. (1) din Ordonanţa de urgenţă a Guvernului nr. 103/2013 *privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice*, art. 1 alin. (1) din Ordonanţa de urgenţă a Guvernului nr. 83/2014 *privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice* şi art. 1 alin. (1) din Ordonanţa de urgenţă a Guvernului nr. 57/2015 *privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare*.  În acest context, întregul proces de salarizare aplicabil după data de 01.01.2010 la nivelul instituţiilor publice din sistemul de apărare, ordine publică şi securitate naţională, potrivit legilor-cadru privind salarizarea unitară a personalului plătit din fonduri publice (Legea nr. 330/2009; Legea nr. 284/2010) şi a legilor anuale speciale de aplicare a legilor-cadru (Ordonanţa de urgenţă a Guvernului nr. 1/2010; Legea nr. 285/2010; Legea nr. 283/2011; Ordonanţa de urgenţă a Guvernului nr. 84/2012; Ordonanţa de urgenţă a Guvernului nr. 103/2013; Ordonanţa de urgenţă a Guvernului nr. 83/2014; Ordonanţa de urgenţă a Guvernului nr. 57/2015), reprezintă în fapt **o reconstrucţie salarială a unor cuantumuri ale elementelor salariale (sporuri, prime, etc.) de care personalul a beneficiat la un moment dat (31 decembrie 2009)**.  În consecinţă, **salariul de funcţie actual** pentru poliţişti reprezintă în plan practic **o sumă a cuantumurilor unor elemente salariale avute la 31 decembrie 2009** (cuantumul salariului funcţiei îndeplinite, cuantumul sporului pentru misiune permanentă, cuantumul sporului pentru păstrarea confidenţialităţii în legătură cu informaţiile clasificate, cuantumul salariului de merit şi suma compensatorie cu caracter tranzitoriuastfel cum era reglementată de legislaţia aplicabilă în anul 2010, prin raportare la 31.12.2009).  Drept urmare, **cuantumul salariului funcţiei îndeplinite cuprins în salariul de funcţie actual** se determină prin raportare la nivelul prevăzut la 31.12.2009 al **funcţiei similare echivalente celei efectiv îndeplinite**, în conformitate cu prevederile legale mai sus-menţionate, utilizându-se procedeele de calcul aferente, astfel cum erau reglementate la aceeaşi dată, menţinute până în prezent.  Procedeele de calcul menţinute şi utilizate în prezent pentru determinarea **cuantumului salariului funcţiei îndeplinite cuprins în salariul de funcţie actual** sunt cele preluate, potrivit reconstrucţiei salariale, din legislaţia specifică prin care se reglementa la data de 31.12.2009 salarizarea poliţiştilor, regăsindu-se "valoarea de referinţă sectorială" în vigoare la data respectivă la nivelul de 197,3387 lei.  *Cu stimă,*  **Responsabil de informarea publică**  **Comisar-şef de poliţie Gabriel Mitroiu**    nr |